Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Menetes kormánycsapágyak beállítása és kenése 


A menetes kormánycsapágyak már egy letűnt kor gyermekei. Igazán jó minőségű darabot már szinte lehetetlen 
beszerezni belőlük, de az igazság az, hogy nem is nagyon érdemes. Szinte már csak belépő kategóriás gépeken 
találkozni velük, ott is legegyszerűbb, legolcsóbb pár száz Ft-os modellekkel. A cikk végére kiderül, hogy ennél 
a kormánycsapágy típusnál mitől kerül többe a leves mint a hús... 

A szerelésük viszonylag egyszerű. Vedd ki a a kormányszárból a végzáró dugót. Alatta találod a 6-os 
imbuszkulccsal nyitható ékes / diós kapcsolatot. Lazítsd ki a csavart. 


Ha már kilazítottad a csavart, akkor üss rá egy gumikalapáccsal az imbusz csavarra, mivel igazából csak 
ilyenkor old a a megszorult ékes kapcsolat.. Ha elengedett az ék, akkor kihúzhatod a stucnit a nyakcsőből. 


u 


BEA 
A kormánycsapágy két db nyolcszögű csavarja között találsz egy slottos elfordulásgátló alátétet. Ez mindig 
szériatartozék. A két csavar közti távtartó opcionális, lehet használni ha a villanyak hossza indokolja. 


A szakszerű menetes kormánycsapágy szereléshez KÉT DB kormánycsapágy kulcs kell. Sok vásárlónk ezt 
próbálja elkummantani, hogy "elég oda egy is", de vége mindig szívás. 


Méghozzá azért, mert a két csavar közti elfordulásgátló slottos alátét akadályozza meg, hogy a lazuló alsó 
csavar letekerje a felsőt is. Mivel a slottos alátét nem tud elfordulni. De csak addig, amíg új és éles a pereme. 
Ilyenkor még valóban nem lazul le a kormánycsapágy. De aztán jön az okos vásárló, akinek elég egy 
kormánycsapágy kulcs, "majd ő eggyel is megoldja". A gond, hogy a kormánycsapágy kulcsnak akkor erőkarja 
van, hogy ha csak egy csavart húzol meg vele, akkor a slottos alátét ezt már nem bírja e, és belecsavarodik a 
menetbe. Emberünk erre rájön és a másikra fogva próbál visszakontrázni, de ilyenkor már vége a dalnak. Ha 
egyszer elnyalódott ez az alátét, akkor már soha nem lesz jó, mindig le fog lazulni. Ha van már otthon eleve egy 
nagyra nyitható (32-36 mm-cs) franciakulcs, akkor elég egy kormánycsapágy kulcs is, mivel felül lehet 
használni a franciakulcsot is, de az alsó csavarhoz túl magas a felépítése, így oda csak vékony kormánycsapágy 
kulcs használható. 


Szóval használj két kormánycsapágykulcsot, és egymástól széthajtva oldd ki a kapcsolatot. Most már 
könnyedén letekerheted mindkét csavart, és kihúzhatod a villanyakat. 


Akár golyós a csapágyazásod, akár iparis, minden esetben használj bőségesen kenőanyagot. Ennek nem csak 
kenő szerepe van, hanem ez tartja távol a szennyeződéseket is. Alul és felül ugyanúgy kell eljárni. A stabil, 
lelazulás-mentes összeszerelésnek van két titka. Az egyik, hogy zsír csak a csapágyak környékére jusson. A 
villanyak menetes része NE legyen zsírozott és két 8-as csavar érintkező felülete, valamint a köztük lévő slottos 
anya is legyen totál száraz. Ezeknek egymáshoz kell feszülniük, fontos hogy NE legyen köztük zsír, mert 
különben le fognak lazulni. A lelazulás-mentes összeállítás másik titka, hogy használj egyszerre két 
kormánycsapágy kulcsot. Ne felváltva húzd meg őket, hanem egyszerre. Erre van egy szókapcsolat, ami nagyon 
jól leírja folyamatot: össze kell kontrázni őket. Ilyenkor a köztük lévő slottos anya feltámaszkodik a villanyak 
vájatában, és frankón összeszorul a két csavar. Ha így jársz el, valószínűleg nem fog lelazulni. Nekünk nem 
szokott. 


És hogy mitől drágább a leves, mint a hús a kormánycsapágy szerelésnél? Attól, hogy a menetes rendszer 
legnagyobb hátránya, hogy kell hozzá drága és bazi nagy villáskulcs, ráadásul kettő is. Két jó minőségű 
kormánykulcs többnyire drágább, mint egy jó iparis kormánycsapágy, az olcsó golyós verzióból meg akár 5 
szett is kijön az árukból.... Az Ahead-es kormánycsapágyakat egy db 5-ös imbusszal lehet szerelni és 
karbantartani... Ezért kellene már nagyon kivesznie a menetes kormánycsapágyaknak. 


Ide kattintva tudsz szerszámot beszerezni a menetes kormánycsapágyak beállításához! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 
Körhátszelet! 


Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


